ROMÂNIA
JUDEȚUL BACĂU
CONSILIUL LOCAL AL ORAȘULUI BUHUȘI

PROIECT DE HOTĂRÂRE
privind aprobarea Regulamentului pentru acordarea premiilor de excelență și a premiilor de merit copiilor și tinerilor care au obținut distincții, medalii,premii la alte concursuri decât cele din listele aprobate anual de Ministerul Educației, precum și celor care au obținut media 10 la examenul de evaluare națională, la examenul de bacalaureat și cadrelor didactice care s-au ocupat de pregătirea acestora și care au domiciliul în orașul Buhuși


Consiliul Local al orașului Buhuși, întrunit în ședință ordinară din data de ______;
Având în vedere:
- necesitatea susținerii performanței și excelenței copiilor și tinerilor domiciliați în orașul Buhuși;
- importanța promovării educației, culturii, sportului, cercetării, performanței și implicării civice în cadrul comunității locale;
- necesitatea instituirii unui cadru administrativ clar, transparent și predictibil privind acordarea unor premii de excelență și de merit din bugetul local;
- faptul că performanțele obținute de copiii și tinerii comunității locale contribuie la promovarea imaginii și prestigiului orașului Buhuși;
- necesitatea reglementării procedurii de premiere pentru competiții și activități educaționale, culturale, sportive sau științifice organizate atât în cadrul sistemului național de învățământ, cât și în cadrul altor competiții de relevanță națională și internațională;
- referatul de aprobare al consilierului local inițiator nr.18142/22.05.2026;
- rapoartele compartimentelor de specialitate din cadrul aparatului de specialitate al primarului, înregistrate cu nr._________ și nr._________;
- avizele comisiilor de specialitate ale Consiliului Local Buhuși;

În conformitate cu:
- art. 120 alin. (1) din Constituția României, republicată;
- Prevederile Legii nr. 52/2003 privind transparența decizională în administrația publică, republicată, cu modificările și completările ulterioare;
[bookmark: _GoBack]- art. 3, art. 4, art.8 și 9 din Carta europeană a autonomiei locale, ratificată prin Legea nr. 199/1997;
- Legea nr. 273/2006 din 29 iunie 2006 privind finanţele publice locale, modificată și completată;
- art.7, lit.u, art.11, lit.k din Ordinul nr.5707/2024 privind aprobarea Statutului elevului, cu modificările și completările ulterioare;
-  Prevederile Legii nr. 69 din 28 aprilie 2000 privind educaţia fizică şi sportul, cu modificarile si completarile ulterioare;
- art. 144 alin. (5¹) și alin. (5²) din Legea învățământului preuniversitar nr. 198/2023, astfel cum au fost introduse prin Legea nr. 297/2024 pentru completarea art. 144 din Legea învățământului preuniversitar nr. 198/2023;	
- art.7, art. 87 alin. (5), art. 129 alin. (1), alin. (2) lit. b) și d), alin. (7) lit. a) și d), art. 139 alin. (1) și alin. (3), art.140, alin.1, precum și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;

SE PROPUNE:

Art. 1 – Se aprobă Regulamentul pentru acordarea premiilor de excelență și a premiilor de merit copiilor și tinerilor care au obținut distincții, medalii, premii la alte concursuri decât cele din listele aprobate anual de Ministerul Educației, precum și celor care au obținut media 10 la examenul de evaluare națională, la examenul de bacalaureat și cadrelor didactice care s-au ocupat de pregătirea acestora și care au domiciliul în orașul Buhuși, prevăzut în Anexa nr. 1, care face parte integrantă din prezentul proiect de hotărâre.
Art. 2 – Premiile prevăzute la art.1 se acordă exclusiv copiilor și tinerilor care au domiciliul stabil în orașul Buhuși, în condițiile și cu respectarea criteriilor prevăzute în regulament.
Art. 3 – Premiile de excelență și premiile de merit se acordă pentru performanțe obținute în domeniul educației, culturii, sportului, cercetării, activităților civice și în alte domenii care contribuie la promovarea imaginii orașului Buhuși, precum și copiilor și tinerilor care au obținut media 10 la examenul de evaluare națională, la examenul de bacalaureat și cadrelor didactice care s-au ocupat de pregătirea acestora.
Art. 4 – Acordarea premiilor se realizează exclusiv prin hotărâri ale Consiliului Local al orașului Buhuși, în limita creditelor bugetare aprobate prin bugetul local.
Art. 5 – Fondurile necesare aplicării prezentului regulament se asigură din bugetul local al orașului Buhuși, în condițiile legii.
Art. 6 – Primarul orașului Buhuși, compartimentele de specialitate din cadrul aparatului de specialitate al primarului și alte structuri competente vor duce la îndeplinire prevederile prezentei hotărâri.
Art. 7 - Prezenta hotărâre poate fi contestată în termen de 30 de zile la instanţa de contencios administrativ competentă, în condiţiile Legii nr. 554/2004-legea contenciosului administrativ, modificatã şi completatã.
Art. 8 – Prezenta hotărâre se comunică Primarului orașului Buhuși, Instituției Prefectului – Județul Bacău în vederea exercitării controlului de legalitate și compartimentelor de specialitate competente.


INIȚIATOR,
Consilier local P.N.L
Petcu Alina

